Λουδοβίκος ο Τραυλός

Ο Λουδοβίκος Β΄ της Γαλλίας ή Λουδοβίκος ο Τραυλός (γαλλ.: Louis II le Begue, 1 Νοεμβρίου 846 – 10 Απριλίου 879)Franks, Carolingian Kings Foundation for Medieval Genealogy ήταν Δούκας της Ακουιτανίας (866 - 877), Βασιλεύς της Νευστρίας (856 - 879), Βασιλεύς των Δυτικών Φράγκων, Βασιλεύς της Κάτω Βουργουνδίας και Βασιλεύς της Προβηγκίας (877 - 879) και Κόμης του Μω (862 - 877). Ο Λουδοβίκος ο Τραυλός ήταν ο μεγαλύτερος γιος και διάδοχος του βασιλέως των Δυτικών Φράγκων Καρόλου του Φαλακρού με την σύζυγο του Ερμεντρούδη της Ορλεάνης, είχε άσχημη υγεία από την ημέρα που γεννήθηκε και πέθανε δύο χρόνια μετά τον πατέρα του. Διαδέχθηκε τον μικρότερο αδελφό του Κάρολο το Παιδί ως Δούκας της Ακουιτανίας (866) και τον πατέρα του ως βασιλεύς των Δυτικών Φράγκων (877), δεν στέφτηκε ωστόσο ποτέ αυτοκράτορας.

Ο Λουδοβίκος ο Τραυλός στέφτηκε για πρώτη φορά βασιλιάς στην Κομπιένη από τον αρχιεπίσκοπο της Ρενς (8 Δεκεμβρίου 877), η δεύτερη στέψη του έγινε τον Αύγουστο του 878 από τον πάπα Ιωάννη Η΄ στην Τρουά.Rosamond McKitterick, The Frankish Kingdoms under the Carolingians, (Pearson Education Limited, 1999), 258John VIII, Pierre Riche, The Papacy: Gaius-Proxies, Vol. 2, ed. Philippe Levillain, (Routledge, 2002), 837 Ο πάπας πολύ πιθανό να του είχε προσφέρει και το αυτοκρατορικό στέμμα κάτι που τελικά δεν έγινε. Η πολιτική του Λουδοβίκου ήταν γενικά ανύπαρκτη, περιγράφεται σαν ένας "γλυκός άντρας, ειρηνικός, δίκαιος και θρησκευόμενος". Ο Βιλφρέδος Α΄ της Βαρκελώνης παρέλαβε από τον Λουδοβίκο τη Βαρκελώνη και τη Χιρόνα (878). Την εποχή που είχε ξεκινήσει εκστρατεία εναντίον των Βίκινγκ αρρώστησε και πέθανε (10 Απριλίου 879), τον διαδέχθηκαν οι δυο μεγαλύτεροι γιοι του από τον πρώτο του γάμο Λουδοβίκος Γ΄ και Καρλομάν Β΄.

Οικογένεια

Με την πρώτη σύζυγό του Ανσγκάρδη της Βουργουνδίας απέκτησε τέκνα:
 Λουδοβίκος Γ΄ 864-882, βασιλιάς των Δυτικών Φράγκων.
 Καρλομάν Β΄ π.867-884, βασιλιάς των Δυτικών Φράγκων
 Χίλντεγκαρντ
 Γκιζέλα 865 – 884, παντρεύτηκε τον Ροβέρτο Α΄ των Ροβερτιδών κόμη του Τρουά. 
 Ερμεντρούδη π.875-π.892, παντρεύτηκε τον Ρέγκιναρ Α΄ των Ρετζινάρ  δούκα της Λωρραίνης.

Με την δεύτερη σύζυγό του Αδελαΐδα των Παρισίων απέκτησε :
 Κάρολος Γ΄ 879-929 ο Απλός, βασιλιάς των Δυτικών Φράγκων.

Παραπομπές

Πηγές
Rosamond McKitterick, The Frankish Kingdoms under the Carolingians, (Pearson Education Limited, 1999)
John VIII, Pierre Riche, The Papacy: Gaius-Proxies, Vol. 2, ed. Philippe Levillain, (Routledge, 2002)

Εξωτερικοί σύνδεσμοι 


|-

|-

|-

|-

|-

Κατηγορία:Βασιλείς της Γαλλίας
Κατηγορία:Βασιλείς της Δυτικής Φραγκίας
Κατηγορία:Βασιλείς της Ακουιτανίας
Κατηγορία:Βασιλείς της Βουργουνδίας
Κατηγορία:Δυναστεία των Καρολιδών